Tienermeisie dood gevindDie liggaam van ŉ 14-jarige meisie is Maandag in ŉ veld naby Port St. Johns in die Oos-Kaap gevind. Kapt. Mduduzi Godlwana, woordvoerder van die polisie, sê die meisie se liggaam is omstreeks 13:30 deur ŉ verbyganger in ‘n veld in Thombo gevind waarna die polisie in kennis gestel is. Godlwana sê die meisie het merke aan haar nek gehad en sy is vermoedelik verwurg. Die polisie ondersoek ook die moontlikheid dat sy verkrag is. Die meisie is nog nie geïdentifiseer nie.